remissie van dootslaege voe machiele vroen
ende janne tscosters gebrueden
kaerle ic doen te weten/ eenen y@gelycken tegewoirdige
ende toecomende dat wy ontfangen hebben die ootmoedige spplicatie
van michielen vroen ende janne ts costers gebrueden wettige
kinden mathys de costere alle schamele lantlieden
woenende inde prochie van halle in onse lande van henegouwe
inhoudende hoe dat sie omtrent zess oft zeven jaren geleden de
voirss vroen suppliant, ende een geheeten hannen de vuegelerre
doen tertyt beyde noch wesende jonge knechtkens hebben
tsamen spelende geworstelt op een stuck lants versch
gesaeyt soe lange dat de voors vuegelerre is ondergevallen
ende opgestaen zynde zeyde hy dat zynen arm in stucken
was, versaeckende aen peeten de kock doen tertyt daer
tegen woerdich zynde dat hy den voiers zynen arm
trecken wilde. dwelc de voirs peeter niet en wilde
doen ende is alsoe de voirs hannen zonder meer
zeggens gegaen nae huys, van welcken stucken is bynnen
twee of drye jaren daer nae @@ presenteren ende sy
tusschen sprekene vanden prochiaen ende den lieutenant
vanden meyer van halle voirscr gemant eenen peys tusschen
den voirs hennen ende wylen jacoppe de vuegelere
zynen vader ter eene ende den voirs mathyse de costere
inden naem vanden voirs vroen zynen zoene ter andere zyd
mits der sommen van acht rinsgulden die de selve
mathys om met vreden te moegen bliven ende doi@@@
te schuwen den voirs jacoppe ende zynen zoene geven
soude gelyc hy hem die ter genoemden dage heeft
gedragen ende willen geven maer de voirs jacop
anders beraden zynde en heeft tsleve gelt nyet
willen ontfange seggende dat hy noch de voirs zynen
zoene van egheender weerden en hielden al tgene
dat te voeren tusschen hen partyen gemaect ende gesloten
was, daer af de voirs mathys tzee{r bedroeft
es geweest, vreesende gel@@ naemaels gebuert es geweest
dat de voirs wylen jaco poft zyn zoene den voirs
supplianten noch eens souden oploopen oft enige be@caempth @@@
aendren, kezunde want de selve wylen jacop met zyne
dochter voertye doot gesteken hadden eene vrouw bevrucht
met twee kinderen ende soe sorchlyc wat ende verktachtich
dat hy van eenen yegeglycken zee@ was ontsien ende
is de voirs sake aldus blyven staende tot ab onlancx
geleden den voirs jacoppe ende zyn zoene altyt beede
ende racuner dragende tegen den voirs supplianten in sulcker
vuegen dat hoe wel zy oft enich van hen den
seleven wylen jacoppe ontmoetende hem gegroet
oft aengesproken hebben hy nyet en heeft willen
antwoirden maer is stom gegaen oft heeft hem
daenzicht gekeert, in menynge zynde dat hy
de voirs supplianten oft enige van hen soude doot
steken oft @velen van huer syne gelyc te presumeren
is, want is gebuert op sinte lauwereys dach
lestleden dat de voirs supplianten gecomen zynde
te dorepe by half en berge ter kermissen tot bovene
huyse soe wetende tot reyniers vanden bossche
hunnen mere ende aldaer goede recreatie gehadt
hebbende sonder enichsins by dranck te zyne onredelijk
zynde de voirs michiel ende jan supplianten gegaen
ter plaetsen weert vanden dorpe zien
naeden voirs vroen hunnen brueder om tsamen thuys
weert te ghane ende opte plaetse commende
ende malcanderen gevond hebbende zyn zy daer
blyven danssende tot omtrent vi oft vii uren vanden
avonde sonder bynnen dien dage in taverne geweest
te hebbende ende ten lesten hebben zy gesien den
voirs wylen jacoppe de vuegelerre ende zynde
zoene staen voir eene taverne onder hen beyden
drinckende ende gelyc scheen wel by dranck zynde
welcke verde ende zoene ziende de voirs supplianten zyn tehenwaerts
gecomen zeggende de voirs jacop totten voirs zynen zoene
hem stootende van achter omtrent zynen half e wech boene
wech boene. den selven zynde zoene stieren gelyc de suppliante
namaels hebben gepresumeert om hen te bevechten want
terstont als zy zyn gecomen byde voirs supplianten zoo heeft
de voirs jacop sonder spraken met eender luyckscher pycken
die hy in zyn hant hadde gesteken naeden voirs michiele
ende de voirs zoen aenveerdende den voirs janne de coster
heeft hem met eender javelyne gesteken doer de mouwen
van zynen stucken arm dwelc ziende de voirs michiel
de voster heeft terstont geroepen tot dry reysen
toe oft meer met luyder stommen gheeft vrede gheeft
vrede wy en willen nyet vechten nyemant en trecke
zyn mes ons en staet gheen vechten aen gelyck sy oick
egheen vechters en zyn nog noyt voer dyen dach tegen
yemande gevechte ofte ongenuechte gehadt en hebben
ende vliedende de voirs michiel ende jan achter
tvolc heeft de voirs hennen de vuegelerre met
zynden voirs javelynen gesteken naeden voirs vroen
ende hem gegeven in zyn borst eene blodinghe wonde
ende daer nae heeft de sleven hennen gaen steken
naeden voirs janne de coster dwelc ziende de
voirs vroen gequetst zynde heeft met zynder
javelynen geslagen naeden voirs hennen maer en
heeft hem nyet gequetst ende hebben alsoe
onder hen beyden tsamen gevochten bynnen welcken
middelen tyde de voirs wylen jacob zoe scerpelic
volghde den voers michelen ende janne supplianten die
altyt bloden tusschen de lieden stekende ende plaende
de voirs jacob nae hem met zynde voirs pyken
alsoe dat hy den voirs michielen raeck doer zyn
stuck mouwe ende voor zyn hoof doer zyn bonette
ende den voirs janne de coste op zyn @lincken arm
ende opte rechte zyde van zynen hoode sonder dat
alnoch de selve michiel ende jan mes trocken oft
hey ter weeren stelden en hen sonder hen alnoch
te onderwinden vanden gevechte tusschen den voirs
vroen hunnen bruede, ende den voirs hennen de
vooghele, maer de voirs wylen jacop nyet
cesserende heeft ten lesten de voirs michiele
innegevaren hem grypende metter mouwen dwelck
ziende de voirs jan de coste vreesende dat hu
den voirs michiel zynen bruede vermoerden zoude
heeft zyn mes getrocken ende den voirs jacoppe
gegeven eenen slach int hoot daer mede hy den
voirs michiele heeft laten gaen, bynnen welcken
middelen tyde de voirs vroen hem verweerende
tegen den voirs hennen de voeghele hadde gebroken
zynen voirs javelyne ende zynde zonder stock
oft mes in handen vanden selven hennen
heeft geroepen en sal my nyemant connen
hulpen dwelc hoirende de voirs jan zyn
broeder dat de voirs vroen in sulcken laste
was, is hem te hulpen gelopen latende den
voirs jacop ende michiele by een ende gaf
den voirs hennen @@ eenen slach int hoot daer af
de selve hennen gelyc de supplianten hopen byder
granen goeds egheen noot en heeft vanden line
maer de voirs michiel by toedoene vanden
voirs jannen zynen broeder ontlost zynde uuyt
handen vanden voirs jacoppe de voeghele heeft
hem tegen den selven jacoppe ter weere gestelt
ende hem insgelycx gequetst in zyn hoot
dat hy bynnen omtrent drye dagen daer nae is gecomen
van levende live ter doot, ende hoe wel tvoirs
stuck is onnosel ende gebeurt in nootelycken defensien
vanden voirs supplianten die des voir by nyet en hebben
gemoegen nyettemin tselve is hem hertelyck
leet ende beduchtende rigeur ende strangheyt
van in@civien en souden hen bynnen desen onsen lande
van brabant noch ander onsen landen ende heerlyckheyden
nyet dorren vinden gaen staen oft verkeeren t een was
dat hem onse gratie ende genade in desen gedeylt
wordde daerom zy ons oitmoedelyk hebnen gebeden
waer om zo eest dat wy desten aengesien
willende altyt gratie ende genade prefereren
rigeur van in@terven den voors supplianten geneycht
wesende tot huerder voirs beden, hebben in
gevalle als boven quytge schouden geremitteert ende
vergeven ende van zanderlinger gatien quytschelden
remitten ende vergheven by desen onsen voirs bruene
tseyt ende doot slach hoven geruert mitsgaders
alle offensien ende bruecken corporele ende criminele
daer innne zy ter cause voirs cp met datter aencleven
mach teghen ons ende justicie misdaen moegen
hebben ende hebben hen als daer af wedergestelt
ende gerestitueert stellen weder ende restitueren
tot huen goeden naemn fame en geruechte, in voirs
lande ende hertoghdomme van brabant ende allen
anderen onse landen, ende heerlicheden ende tot hue
ongeconfisqueerden goeden zoo verre zy enige hebben
gelyck ende in alder mannen alsoe zy waeren eer den
voirs dootslach geschiede imponerende hier op een
ewerck geswyck ende silencie onse procureur generael in
brabant ende allen anden onsen justicien ende officien
wye zy zyn satisfactie ende beteringe doende der
partyne geinteresseerde indien dye nyet gedaen en is
ende enige daertoe dient civilic attienlic @ehoudelijk
dat de voirs supplianten gehouden sullen syn tselve
seyt tegen ons te beteren civilic nae die gelegentheyt
vanden saken ende faculteyt van hunnen goeden, ende dat
zy oic gehouden wordden op te leggen ende te betalen
de redelyke costen van instancien in dyen daer enige
om gedaen zyn oft gedaen wordden ter taxatien
ende moderatien van onse lieven ende getrouwe cancellier
ende lieden van onse rade geordoneert in brabant
die welcke wy daertoe gecomiteert hebben
ende comstte by desen ontbieden daer om ende
bevelen den selven onse cancellier ende lieden
van onse rade in brabant dat voir hem geroepen
die daer om behoeden geroepen te zyn zy prvreden
wel ende getrouwelijk totten interimennen ende
verifficatie van desen ende totter taxatien
vanden voirs amende civile ende costen van
insticien ende dat gedaen ende de voirs
amende civile ende costen getaxeert ende
betaelt zynde in handen van den gheenen van onse
ontfanghers dyen dat behoeden salen die gehave
wordt rekeninge bewys en reliqua te doen
vanden voirs amende civile tot ons behoef
metten andere penningen van zynen ontfange zy ons
voirs procureur generael in brabant ende alle ande
onse rechten justicien ende officien tegewoirdige
ende toecomende die dat aengaen sal moegen hunne
stadthouden ende een yegelijk van hem bezunde zoo hem toebehorende
sal doen laten ende gedogen den voirs supplianten
van de@s ons tegewoirdiger @ren remissien ende pardoen
ende van alle den inhouden van des inder vuegen
ende manieren voir verhaelt rustelic vredelic volcomelijk
ende eewelic genyeten ende gebruycken sonder
hen te doene noch te laten gescheeden @@ noch in
toecomende tyden enigen hinder letssel oft moeyenisse
aen live noch aen goede ter q@@tren maer indien
hunnn liven oft enige van hunne goeden daer om
gearresteert oft becoviert waen dat zy die setten
ende stellen oft doen setten ende stellen tot geheelder
ende colcomender delivrn@@ terstont ende zonder vertreck
want ons alsoe gelieft ende ten eynde
dat dit vast ende gestadich zy ende blive tot
ewigen dagen hebben wy onsen zeghel hier
aen doen hangen bezonderlyc ons in anderen
saken onsen rechte ende eenen tegelycken
dessyns in allen @egeven in onser stat van
bruessel inde maent van oeghst int jaer ons heeren
duyst vyfhondert dryentwintich ende van
ons rycken te wetene vanden roomschen @@ vyfste
ende van spaengnen ende attenden anden tachste
aldus stont gescreven boven opte plycke @ydem
keyser ende geteekent proeffe ende noch viser